
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Υ225 (1) 


Καθορισμός αρμοδιοτήτων του Αναπληρωτή Υπουργού Βιομηχανίας, 
Ενέργειας και Τεχνολογίας, Παυσανία Ζακολίκου. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Το άρθρο 81 παρ. 1 εδ. 2 του Συντάγματος. 

2. Τα άρθρα 16 παρ. 3 και 23 του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137). 

3. Το Π.Δ. 238/1979 «Περί οργανισμού του Υπουργείου Βιομηχα¬ 
νίας - Ενέργειας» (ΦΕΚ 66) όπως ισχύει σήμερα. 

4. Το Π.Δ. 437/1985 «Καθορισμός και ανακατανομή των αρμοδιο¬ 
τήτων των Υπουργείων» (ΦΕΚ 157). 

5. Το Π.Δ. 456/1985 «Μεταφορά αρμοδιοτήτων, υπηρεσιών και 
προσωπικού στα Υπουργεία Περιβάλλοντος, Χωροταξίας και Δημοσίων 
Έργων, Βιομηχανίας, Ενέργειας και Τεχνολογίας, Εμπορίου και Με¬ 
ταφορών και Επικοινωνιών από το Υπουργείο Εινικής Οικονομίας και 
στο Υπουργείο Βιομηχανίας, Ενέργειας και Τεχνολογίας από το Υπουρ¬ 
γείο Περιβάλλοντος, Χωροταξίας και Δημοσίων Έργων» (ΦΕΚ 163), 

6. Τα άρθρα 24 και 27 του Ν. 1558/85 με τα οποία σύνιστάται η 
Γενική Γραμματεία Έρευνας και Τεχνολογίας (ΦΕΚ 137). 

7. Την Υ 212/89 απόφαση του Πρωθυπουργού «Σύσταση θέσης 
Αναπληρωτή Υπουργού Βιομηχανίας, Ενέργειας και Τεχνολογίας» 
(ΦΕΚ 202 Β). 


8. Το Π.Δ. 174/1989 «Διορισμός Υπουργών και Υφυπουργών» 
(ΦΕΚ 84 Α) με το οποίο διορίστηκε Αναπληρωτής Υπουργός Βιομηχα¬ 
νίας, Ενέργειας και Τεχνολογίας ο Παυσανίας Ζακολίκος, αποφασί¬ 
ζουμε: 

Στον Αναπληρωτή Υπουργό Βιομηχανίας, Ενέργειας και Τεχνολο¬ 
γίας Παυσανία Ζακολίκο αναθέτουμε τις εξής αρμοδιότητες: 

Α.1. Την άσκηση των αρμοδιοτήτων του τομέα Ενέργειας και Φυσι¬ 
κών Πόρων του Υπουργείου Βιομηχανίας, Ενέργειας και Τεχνολογίας 
και της Γενικής Γραμματείας Έρευνας και Τεχνολογίας. 

2. Την άσκηση αρμοδιοτήτων για κάθε θέμα που αφορά τις υπηρε¬ 
σίες και το προσωπικό των τομέων της προηγούμενης παραγράφου. 

3. Την άσκηση της αρμοδιότητας για τήν έγκριση μετάβασης στο 
εξωτερικό κάθε κατηγορίας προσωπικού που-υπάγεται στην αρμοδιό- 
τητά του για εκπροσώπηση σε διεθνείς οργανισμούς, διεξαγωγή δια¬ 
πραγματεύσεων, διεθνή συνέδρια, εκπαίδευση και εκτέλεση οποιασδή- 
ποτε υπηρεσίας. 

4. Την εποπτεία, παράλληλα με τον υπουργό Βιομηχανίας, Ενέρ¬ 
γειας και Τεχνολογίας, των φορέων που υπάγονται στις υπηρεσίες της 
παραγράφου Α1 της παρούσας. 

Β. Στα πλαίσια των παραπάνω αρμοδιοτήτων περιλαμβάνονται και 
οι κοινοβουλευτικές, καθώς και η αρμοδιότητα πρότασης για την έκ¬ 
δοση κανονιστικών και ατομικών διαταγμάτων και έκδοσης αποφάσεων 
και συνυπογραφής διαταγμάτων με άλλους Υπουργούς ή Υφυπουρ- 
γούς. 

Γ. Η χάραξη της πολιτικής σε γενικότερα θέματα ουσιώδους σημα¬ 
σίας των τομέων Ενέργειας και Έρευνας και Τεχνολογίας ανήκει απο¬ 
κλειστικά στον Υπουργό, ο οποίος δύναται να υπογράφει κατά την κρίση 
του και κατά περίπτωση έγγραφα και αποφάσεις. 

Δ. Η νομοθετική πρωτοβουλία ασκείται παράλληλα και από τον 
Υπουργό Βιομηχανίας, Ενέργειας και Τεχνολογίας. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 22 Μαρτίου 1989 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 
-♦- 

Αριθ. Φ. 421.4/9/333822 (2) 

Πρόωρη απόλυση Οπλιτών από τις Τάξεις των Ενόπλων Δυνάμεων. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις της ισχυούσης νομοθεσίας για την εκλογή των Βου¬ 
λευτών. 

β. Τις διατάξεις της παραγράφου 1 του άρθρου 5 του Ν. 1763/88 
«Στρατολογία των Ελλήνων» (ΦΕΚ 57, τ.Α'). 

γ. Σχετική πρόταση του Αρχηγού ΓΕΕΘΑ, αποφασίζουμε: 

Άρθρο 1 

1. Όσοι από τους οπλίτες πλήρους θητείας που αναφέρονται στη Φ. 
421.4/18/344272/Σ. 6800/23 Δεχ. 88 απόφασή μας (ΦΕΚ 928/ 
88, τ.Β') συμπληρώνουν τις προϋποθέσεις για τη χορήγηση υποχρεωτι¬ 
κής άδειας κατά το χρονικό διάστημα από την ημερομηνία προκήρυξης 
των προσεχών βουλευτικών εκλογών μέχρι την προηγουμένη της ημέ¬ 
ρας της ψηφοφορίας, δεν λαμβάνουν υποχρεωτική άδεια αλλά απολύο¬ 
νται οριστικά από τις τάξεις των Ενόπλων Δυνάμεων την ημερομηνία 
κατά την οποία συμπληρώνουν τις προϋποθέσεις χορήγησης της άδειας 
αυτής. 

2. Όσοι κατά την ημερομηνία προκήρυξης των εκλογών διατελούν 
ήδη σε υποχρεωτική άδεια, απολύονται οριστικά από τις τάξεις των 
Ενόπλων Δυνάμεων την επομένη της ημερομηνίας προκήρυξης των 
εκλογών. 

3. Όσοι οπλίτες συμπληρώνουν τις προϋποθέσεις για λήψη υποχρεω¬ 
τικής άδειας κατά την ημέρα της ψηφοφορίας ή την επομένη δεν θα απο¬ 
λύονται αλλά θα λάβουν την υποχρεωτική άδεια την μεθεπομένη της 
ημέρας ψηφοφορίας. 

Άρθρο 2 

1. Οι Φ. 421.4/17/344273/Σ. 6801/23 Δεκ. 88 και Φ. 421.4/ 
18/344272/Σ. 6800/23 Δεκ. 88 αποφάσεις μας, δεν θίγονται με την 
παρούσα απόφαση. 

2. Διοικητικές και ερμηνευτικές οδηγίες για την εφαρμογή της από¬ 
φασης αυτής εκδίδονται, εφόσον απαιτηθούν, από το ΓΕΕΘΑ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Μαρτίου 1989 

Ο ΥΠΟΥΡΓΟΣ 

ΓΙΑΝΝΗΣ ΧΑΡΑΛΑΜΠΟΠΟΥΛΟΣ 

-♦- 

Αριθ. Φ.010/1/371896 (3) 

Μεταβίβαση αρμοδιοτήτων του Αρχηγού ΓΕΕΘΑ στους Υπαρχηγούς, 
Δ/ντές Κλάδων-Δ/νσεων και Τμημάτων του ΓΕΕΘΑ. 

Ο ΑΡΧΗΓΟΣ 

ΤΟΤ ΓΕΝΙΚΟΥ ΕΠΙΤΕΛΕΙΟΥ ΕΘΝΙΚΗΣ ΑΜΥΝΑΣ 
Έχοντας υπόψη: 

α. Τη Φ.010/22/333942/Σ.902/5.6.86 Απόφαση του ΥΦΕΘΑ 
(Ορέστη Παπαστρατή) με την οποία μεταβιβάστηκαν αρμοδιότητες του 
στους Αρχηγούς ΓΕΕΘΑ, ΓΕΣ, ΓΕΝ, ΓΕΑ (ΦΕΚ Β’ 389). 

β. Το άρθρο 7 παρ. 2 του Ν. 660/77 «Περί Υπουργείου Εθνικής 
Άμυνας κ.λπ.» (ΦΕΚ Α' 218), αποφασίζουμε: 

Άρθρο 1 

Μεταβιβάζουμε στους Υπαρχηγούς, Δντές Κλάδων, Δνσεων και 
Τμημάτων τις αρμοδιότητες του Α/ΓΕΕΘΑ που έχει από το Ν. 660/ 
77, τον Κανονισμό Οργάνωσης και λειτουργίας του ΓΕΕΘΑ και τις λοι¬ 
πές κείμενες διατάξεις, όπως αυτές αναλυτικά αναφέρονται στο συνημ¬ 
μένο στην απόφαση αυτή Παράρτημα «Α». 

Άρθρο 2 

Ο Α/ΓΕΕΘΑ διατηρεί το δικαίωμα να ενημερώνεται και να συντονί¬ 
ζει όλα τα θέματα των αρμοδιοτήτων που μεταβιβάζονται. 

Άρθρο 3 

Καταργούνται οι Φ. 010/43/337777/Σ. 1859 /10 Οκτ. 86/ 
ΓΕΕΘΑ/ΔΑΔ/ΙΙΙ/Α/1, Φ. 010/44/337778/Σ. 1860/30 Οκτ. 
86/ΓΕΕΘΑ/ΔΑΔ/ΙΙΙ/Α/1 χαιηΦ. 010/45/337779/Σ. 1861/30 
Οκτ. 86/ΓΕΕΘΑ/ΔΑΔ/ΙΙΙ/Α/1. 

Άρθρο 4 

Λόγω βαθμού ασφαλείας η απόφαση αυτή να δημοσιευθεί στην Εφη¬ 
μερίδα της Κυβερνήσεως χωρίς το Παράρτημά της. 

Αθήνα, 16 Μαρτίου 1989 
Ο Αρχηγός 

Πτέραρχος ΝΙΚΟΛΑΟΣ ΚΟΥΡΗΣ 


Αριθ. 1035993/1259/0014 ,. (4) 

Παράταση προθεσμίας υποβολής προσωρινής δήλωσης Φ.Π.Α. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του Ν. 1642/1986 «για την εφαρμογή 
του φόρου προστιθέμενης αξίας και άλλες διατάξεις» (ΦΕΚ 125 Α') 
όπως ισχύουν, 

α. της παραγρ. 1 περιπτ. α' του άρθρου 31 
β. της παραγρ. 2 του άρθρου 54 
γ. της παραγρ. 3 του άρθρου 48. 

2. Τις αποφάσεις μας Π. 738/723/ΠΟΛ. 22/30.1.1987 παραγρ. 
1, Π. 8499/4941/ΠΟΛ. 369/28.12.1987 άρθρ. 5 και 103215/ 
79/0014/ΠΟΛ. 1003/10.1.89, άρθρ. 3. 

3. Το γεγονός ότι η απεργία των εργαζομένων στις Τράπεζες δη¬ 
μιουργεί προβλήματα στην πληρωμή του ΦΠΑ από μερικούς φορολο- 
γουμένους, αποφασίζουμε: 

Παρατείνεται μέχρι 24 Μαρτίου 1989, η προθεσμία για την υπο¬ 
βολή της προσωρινής δήλωσης Φ.Π.Α. του πρώτου διμήνου έτους 
1989 που ορίζεται από την περίπτωση α' της παρ. 1 του άρθρου 31 του 
Ν. 1642/86 και το άρθρο 3 της απόφασής μας 103215/79/0014/ 
ΠΟΑ. 1003/10.1.89 για τους τηρούντες βιβλία Β’ κατηγορίας 
Κ.Φ.Σ. που λήγει στις 20 Μαρτίου 1989. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο. 

Αθήνα, 20 Μαρτίου 1989 

Ο ΥΠΟΥΡΓΟΣ 

Δ.ΤΣΟΒΟΛΑΣ 
-♦- 

Αριθ. 1034694/1211/0014/ΠΡΛ 1080 (5) 

Παράταση προθεσμίας υποβολής της εκκαθαριστικής δήλωσης του 
άρθρ. 31 παρ. 1 περιπτ. β του ν. 1642/1986. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του ν. 1642/86 «για την εφαρμογή του 
φόρου προστιθέμενης αξίας και άλλες διατάξεις» (ΦΕΚ 125Α') όπως 
ισχύουν. 

α. Τις περιπτ. β’ της παραγρ. 1 του άρθρου 31 
, β. Της παραγρ. 5 του άρθρου 31 
γ. Της παραγρ. 2 του άρθρου 54 
δ. Της παραγρ. 3 του άρθρου 58 

2. Την απόφαση Π. 1181/520/ΠΟΛ57/10.2.88. 

3. Την ανάγκη διευκόλυνσης των υποκειμένων στο φόρο και των 
ΔΟΥ, αποφασίζουμε: 

Παρατείνονται μέχρι την 20η Μαρτίου 1989 οι προθεσμίες που ορί¬ 
ζονται για την υποβολή της εκκαθαριστικής δήλωσης ΦΠΑ του έτους 
1988 από τις περιπτώσεις α και β της παραγράφου 2 της Π. 1181/ 
520/ΠΟΛ57/9.2.88 απόφασής μας, οι οποίες λήγουν στις 15 Μαρ¬ 
τίου 1989. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο. 

Αθήνα, 15 Μαρτίου 1989 


Ο ΥΠΟΥΡΓΟΣ 

ΔΗΜΗΤΡΙΟΣ ΤΣΟΒΟΛΑΣ 

- 4 - 

Αριθ. 30582 (6) 

Ανασυγκρότηση Δευτεροβάθμιας Επιτροπής του άρθρου 10 του Ν. 
1648/86. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 10 του Ν. 2648/86 «Προστασία πολε¬ 
μιστών, αναπήρων και θυμάτων πολέμου και μειονεκτούντων προσώ¬ 
πων». 

2. Τις διατάξεις του άρθρου 2 του Ν. 301/76 «περί της εις την Εφη¬ 
μερίδα της Κυβερνήσεως δημοσιευομένης ύλης κ.λπ». 

3. Τις υποδείξεις που έχουν υποβληθεί αρμοδίως από κάθε τάξη με 

βάση τις διατάξεις του άρθρου 8 του Ν. 4346/64 και του Α.Ν. 628/ 
68, αποφασίζουμε: 

Ανασυγκροτούμε τη Δευτεροβάθμια Επιτροπή Προστασίας πολεμι¬ 
στών, αναπήρων και θυμάτων πολέμου, αντιστασιακών, μειονεκτού- 
ντων προσώπων και πολυτέκνων της Κεντρικής Υπηρεσίας του Υπουρ¬ 
γείου και διορίζουμε: 

α) Το Γενικό Γραμματέα του Υπουργείου Εργασίας, ως Πρόεδρο, 
β) Το Γιαννακούρα Νικόλαο, υποστράτηγο ΔΕΠΑΘΑ/ΓΕΕΘΑ με 
αναπληρωτή του τον Ταξίαρχο Χατζηδάκη Εμμανουήλ. 

γ) Την Καμάρα Ελισσάβετ, υπάλληλο με βαθμό Α' του Υπουργείου 
Εργασίας, ως τακτικό μέλος με αναπληρωτή τον Παττακό Εμμανουήλ, 
υπάλληλο με βαθμό Α' του ίδιου Υπουργείου. 

δ) Το Βρυώνη Νικόλαο, Διευθυντή της Δ/νσης Αναπήρων του 
Υπουργείου Υγείας, Πρόνοιας και Κοινωνικών Ασφαλίσεων, υπάλληλο 
με βαθμό Α', με αναπληρώτρια τη Νάστου Μαρία, υπάλληλο με βαθμό 
Α' του ίδιου Υπουργείου. 

ε) Τον Παπαϊωάννου Λάμπρο, εκπρόσωπο των εργοδοτών με ανα¬ 
πληρωτή του το Γιαννουλόπουλο Χρήστο. 

στ) Το Μιχαλάκη Μιχαήλ, εκπρόσωπο των πολεμιστικών οργανώ¬ 
σεων ως τακτικό μέλος, με αναπληρωτή του τον Τσούφη Αριστομένη. 

ζ) Τον Αγγουράκη Χρήστο, εκπρόσωπο των ατόμων με ειδικές ανά¬ 
γκες με αναπληρωτή του τον Πανουή Νικόλαο. 

η) Το Φωτόπουλο Λάμπρο, εκπρόσωπο των πολυτέκνων με αναπλη¬ 
ρωτή του τον Καλογερόγιαννη Γεώργιο. 

θ) Τον Κόκκινο Γεώργιο, εκπρόσωπο των Αγωνιστών Εθνικής Αντί¬ 
στασης με αναπληρωτή του τον Αποστόλου Θωμά. 

2. Εισηγήτρια της Επιτροπής ορίζουμε την Ανθοπούλου Ουρανία, 
υπάλληλο του Υπουργείου Εργασίας με βαθμό Β' και αναπληρωτή τον 
Καραδήμα Νικ. υπάλληλο του ίδιου Υπουργείου με βαθμό Β'. 

3. Χρέη Γραμματέα της Επιτροπής ανατίθενται στον Τσάλη Μιχαήλ, 
υπάλληλο του Υπουργείου Εργασίας με βαθμό Γ', με αναπληρώτρια τη 
Σμέρου Ιωάννα, υπάλληλο με βαθμό Γ'. 

4. Η θητεία των μελών της Επιτροπής είναι διετής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Μαρτίου 1989 

Ο ΥΠΟΥΡΓΟΣ 

ΓΙΟΡΓΟΣ ΓΕΝΝΗΜΑΤΑ! 

-♦- 

Αριθ. 12756 (7) 

Δημοσίευση στην Εφημερίδα της Κυβερνήσεως της από 10.3.89 Εθνι¬ 
κής Γενικής Συλλογικής Σύμβασης Εργασίας (Ε.Γ.Σ.Σ.Ε.) έτους 
1989. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74. 

2. Την 98130/21.11.88 απόφαση του Πρωθυπουργού και του 
Υπουργού Εργασίας «Ανάθεση αρμοδιοτήτων Υπουργού Εργασίας στον 
Υφυπουργό Εργασίας», αποφασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε την 17.3.89 και συντάχθηκε το αρ. 34/89 
πρακτικό καταθέσεως, της οποίας το περιεχόμενο έχει ως εξής: 

ΕΘΝΙΚΗ ΓΕΝΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΕΤΟΥΣ 1989 

Στην Αθήνα σήμερα 10 Μαρτίου 1989, οι υπογράφοντες αφενός α) 
Στέλιος Αργυρός, Πρόεδρος της Εκτελεστικής Επιτροπής του Συνδέ¬ 
σμου Ελληνικών Βιομηχανιών και εκπρόσωπος αυτού, β) Γιώργος Μό- 
τσος και Νικόλαος Σκορίνης αντίστοιχα Α' Αντιπρόεδρος και Γενικός 
Γ ραμματέας της Γ ενικής Συνομοσπονδίας Επαγγελματιών Βιοτεχνών 
Εμπόρων Ελλάδας και εκπρόσωποι αυτής, γ) Αλέξανδρος Δρακάτος 
Πρόεδρος του Εμπορικού Συλλόγου Αθηνών και κοινός εκπρόσωπος 
των Εμπορικών Συλλόγων Αθηνών και Θεσσαλονίκης και Παναγιώτης 
Μπήτρος Πρόεδρος του Εμπορικού Συλλόγου Πειραιά και εκπρόσωπος 
αυτού και αφετέρου Λάμπρος Κανελλόπουλος και Κώστας Παπαχρι- 
στοδούλου Πρόεδρος και Γενικός Γραμματέας αντίστοιχα, της Γενικής 


Συνομοσπονδίας Εργατών Ελλάδας" και εκπρόσωποι αυτής, όλοι νόμιμα 
εξουσιοδοτημένοι κατά τις διατάξεις του άρθρου 7 του Ν. 3239/55 συ¬ 
νήλθαν στα γραφεία της ΓΣΕΕ και συνεφώνησαν τα ακόλουθα: 

Άρθρο 1 

Τα συνολικά γενικά κατώτατα όρια μισθών και ημερομισθίων των 
εργαζομένων όλης της χώρας, όπως έχουν διαμορφωθεί την 
31.12.1988 με βάση την ΕΓΣΣΕ έτους 1988, αυξάνονται από 
1.1.1989 κατά ποσοστό 9,2% και καθορίζονται ως εξής: 

α) Εργατοτεχνίτες και Εργατοτεχνίτριες που δεν έχουν συμπληρω¬ 
μένη τριετή υπηρεσία ή προϋπηρεσία, συνολικό ημερομίσθιο από 

1.1.1989 δρχ. 2450. 

β) Υπάλληλοι, που δεν έχουν συμπληρωμένη τριετή υπηρεσία ή 
προϋπηρεσία συνολικός μισθός από 1.1.89, δρχ. 54.828, 

Στα προαναφερθέντα γενικά κατώτατα όρια μισθών και ημερομι¬ 
σθίων περιλαμβάνονται και η οφειλόμενη διαφορά της ΑΤΑ του 3ου 
4μήνθυ 1988, που καθορίστηκε σε ποσοστό 1,4% με την Α.735/ 
Δ.16/10.1.89 απόφαση του Υπουργού Εθνικής Οικονομίας και η ΑΤΑ 
του Α' 4μηνου 1989 που καθορίστηκε σε ποσοστό 4% με την Α. 734/ 
Δ. 15/10.1.89 απόφαση του Υπουργού Εθνικής Οικονομίας. 

, Άρθρο 2 

1. Τα παραπάνω συνολικά γενικά κατώτα όρια μισθών και ημερομι¬ 
σθίων αναπροσαρμόζονται από την 1.5.1989 και από την 1.9.1989 
σύμφωνα με την απόφαση του Υπουργού Εθνικής Οικονομίας με την 
οποία θα καθορίζεται το ποσοστό της αυτόματης τιμαριθμικής αναπρο¬ 
σαρμογής για τα αντίστοιχα 4μηνα. 

Για τη χορήγηση της αναπροσαρμογής των μισθών και ημερομι¬ 
σθίων, θα ισχύσουν τα κλιμάκια αποδοχών, που καθορίζονται από την 
2001854/110/0022/10.1.89 απόφαση των Υπουργών Εθνικής Οι¬ 
κονομίας και Οικονομικών. 

Άρθρο 3 

1. Τα ποσά της ΑΤΑ, που χορηγήθηκαν μέχρι και 1.1.1985 και 
αναλογούν: 

α) στους βασικούς μισθούς και ημερομίσθια της 1 /1982 αποφάσεως 
του ΔΔΔΔ Αθηνών, 

β) στα διορθωτικά ποσά που χορηγήθηκαν από 1.1.82 και 1.1.84 
σύμφωνα με την 1 /1982 απόφαση του ΔΔΔΔ Αθηνών και την ΕΓΣΣΕ 
έτους 1984, ενσωματώνονται στους βασικούς μισθούς και ημερομίσθια 
που προβλέπονται από την παραπάνω διαιτητική απόφαση. , 

Έτσι, οι βασικοί μισθοί και ημερομίσθια, πάνω στα οποία υπολογίζο¬ 
νται τα επιδόματα διαμορφώνονται ως εξής: 

* βασικό ημερομίσθιο: δρχ. 1.202 

* βασικός μισθός: δρχ. 26.474 

2. Τα επιδόματα που προβλέπονται από προηγούμενες Εθνικές Γενι¬ 
κές Συλλογικές Συμβάσεις Εργασίας ή όμοιας έκτασης Διαιτητικές 
Αποφάσεις, καθώς και από την παρούσα, υπολογίζονται επί των βασι¬ 
κών μισθών και ημερομισθίων της προηγουμένης παραγράφου και στη 
συνέχεια προσαυξάνονται με όλα τα ποσοστά αύξησης των συνολικών 
γενικών κατώτατων ορίων μισθών και ημερομισθίων που έχουν χορη¬ 
γηθεί από 1.5.1985 και εφεξής: 

Άρθρο 4 
Επίδομα γάμου 

Σε όλους τους έγγαμους μισθωτούς ανεξαρτήτως φύλου, χορηγείται 
επίδομα γάμου σε ποσοστό 10%. Κατά τα λοιπά ισχύουν οι διατάξεις 
της παραγρ. 2 της 10/1976 απόφασης του ΔΔΔΔ Αθηνών. 

Άρθρο 5 

Άδεια μητρότητας 

Η συνολική διάρκεια της άδειας μητρότητας ορίζεται σε δεκαπέντε 
(15) εβδομάδες. Πενήντα δύο (52) ημέρες θα χορηγούνται υποχρεω¬ 
τικά πριν από την πιθανή ημερομηνία τοκετού και οι υπόλοιπες πενήντα 
τρεις (53) μετά τον τοκετό. Σε περίπτωση που ο τοκετός πραγματοποι¬ 
ηθεί σε χρόνο προγενέστερο από αυτόν που είχε αρχικά πιθανολογηθεί. 

το υπόλοιπο της αδείας θα χορηγείται υποχρεωτικά μετά τον τοκετό, 
ώστε να εξασφαλίζεται χρόνος συνολικής άδειας δεκαπέντε (15) εβδο¬ 
μάδων. . 

Άρθρο 6 

Υγιεινή και Ασφάλεια 

Τα συμβαλλόμενα μέρη θα προβούν στο συντομότερο δυνατό χρόνο 
στην καταγραφή των προβλημάτων, που αναφέρονται στην Υγιεινή και 
την Ασφάλεια των εργαζομένων, θα διαμορφώσουν κοινές προτάσεις για 
τη βελτίωση των συνθηκών απασχόλησης και θα υποδείξουν συγκεκρι¬ 
μένα μέτρα για την υλοποίηση του Ν. 1568/85 περί υγιεινής και ασφά¬ 
λειας στους χώρους δουλειάς. 

Άρθρο 7 

Οι αποζημιώσεις της παραγρ. 1 περίπτωση α άρθρο 3 ΒΔ της 16/ 
18.7.1920 σε περίπτωση απόλυσης εργατοτεχνιτών βελτιώνονται και 
καθορίζονται ως εξής: 

α. Με τη συμπλήρωση 10 χρόνων υπηρεσίας: 52 ημερομίσθια 

β. Με τη συμπλήρωση 15 χρόνων υπηρεσίας: 65 ημερομίσθια 

γ. Με τη συμπλήρωση 20 χρόνων υπηρεσίας: 78 ημερομίσθια 

Άρθρο 8 

Διατήρηση προηγούμενων διατάξεων 

Όσες διατάξεις της 1/1982 απόφασης του ΔΔΔΔ Αθηνών δεν έχουν 
καταργηθεί ή τροποποιηθεί, εξακολουθούν να ισχύουν. Διατηρούνται 
επίσης σε ισχύ όσες διατάξεις άλλων εθνικών γενικών συλλογικών συμ¬ 
βάσεων και αντίστοιχων διαιτητικών αποφάσεων δεν έ^ουν τροποποιη¬ 
θεί ή καταργηθεί. 

Άρθρο 9 

Διατήρηση υψηλότερων αποδοχών 

Αποδοχές ανώτερες από αυτές που καθορίζει η παρούσα συλλογική 
σύμβαση ή ευνοϊκότεροι όροι εργασίας, που προβλέπονται από νόμους, 
διατάγματα, υπουργικές αποφάσεις, διαιτητικές αποφάσεις, εσωτερι¬ 
κούς κανονισμούς, έθιμα ή ατομικές συμβάσεις εργασίας,, δεν θίγονται 
από τις διατάξεις της παρούσας. 

Άρθρο 10 
Έναρξη ισχύος 

Η ισχύς της παρούσας αρχίζει από την 1η Ιανουάριου 1989. 

Η Συλλογική Σύμβαση Εργασίας να δημοσιευθεί στην Εφημερίδα 
της Κυβερνήσεως. 

Αθήνα, 23 Μαρτίου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 
-♦- 

Αριθ. Γ6α/685 ' (8) 

Χορήγηση άδειας άσκησης επαγγέλματος Κοινωνικού Λειτουργού στη. 

Μαρία Γαζέτα του Μιχαήλ. 

Ο ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/685/21.3.89 έχει χορηγηθεί στη Μαρία Γαζέτα του 
Μιχαήλ άδεια άσκησης επαγγέλματος Κοινωνικού Λειτουργού. 

Αθήνα, 21 Μαρτίου 1989 
Με εντολή Υπουργού 

Ο Διευθυντής 
X. ΠΑΠΑΔΟΠΟΥΛΟΣ 


Αριθ. ΙΒ/8696 (9) 

Καθορισμός ποσοστών εσόδων των Πολυτεχνικών Σχολών. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ 
ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α. Τις διατάξεις του Α.Ν. 2346/1940 «περί ταμείου συντάξεως μη¬ 
χανικών και εργοληπτών Δημοσίων έργων». 

β. Τις διατάξεις του Ν. 546/1943 «περί των εσόδων της περιουσίας 
Ε.Μ.Π.». 

γ. Τις διατάξεις του Ν. 440/1945 «περί τροποποιήσεως και συ- 
μπληρώσεως των αφορωσών το ταμείον συντάξεων μηχ/κών και Ερ¬ 
γοληπτών Δημοσίων Έργων Διατάξεων». 

δ. Τις διατάξεις του Ν. 1238/82 (ΦΕΚ 35τ.Α') «ρύθμιση οικονομι¬ 
κών και άλλων θεμάτων των Α.Ε.Ι. κ.λπ.». 

ε. Την ΙΒ/5852/18.6.1985 κοινή Υπουργική απόφαση (ΦΕΚ 
400τ.Β'/28.7.85). 

στ. Την ανάγκη η οποία προέκυψε από την ανατροπή της αναλογίας 
του αριθμού των φοιτητών των Πολυτεχνικών Σχολών των Α.Ε.Ι. της 
χώρας, αποφασίζουμε: 

Τροποποιούμε την απόφαση ΙΒ/5852/18.6.1985 και καθορίζουμε 
τα ποσοστά κατανομής των κρατήσεων, που μέχρι τη δημοσίευση του 
Ν. 1238/82 επιβάλλονταν μόνο υηερ του Ε.Μ.Π., σύμφωνα με τις δια¬ 
τάξεις του Α.Ν./2326/40, του Ν. 440/45 και του Ν. 546/43, ως 
εξής για τις αντίστοιχες πολυτεχνικές σχολές: 

1. Εθνικό Μετσόβιο Πολυτεχνείο: 38% 

2. Πολυτεχνική Σχολή Παν/μίου Θεσ/νίκης: 31% 

3. Πολυτεχνική Σχολή Παν/μίου Πατρών: 19% 

4. Πολυτεχνική Σχολή Παν/μίου Θράκης: 9% 

5. Πολυτεχνείου Κρήτης 3%. 

Η κατανομή με βάση τα αναφερόμενα ποσοστά θα γίνει από τη δημο¬ 
σίευση της απόφασης αυτής στην Εφημερίδα της Κυβερνήσεως. 

Η απόδοση του ποσού που αναλογεί σε κάθε Ίδρυμα ή Σχολή θα γίνε¬ 
ται από το ταμείο συντάξεως Μηχανικών και Εργοληπτών Δημοσίων 
έργων, με μεταφορά των ποσών από το λογαριασμό του ανωτέρω τα¬ 
μείου στους λογαριασμούς των Ιδρυμάτων, σύμφωνα με τα ισχύοντα 
μέχρι σήμερα. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 16 Μαρτίου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΓΙΩΡΓΟΣ ΠΑΠΑΝΔΡΕΟΥ ΑΠΟΣΤΟΛΟΣ ΚΑΚΛΑΜΑΝΗΣ 
- φ - 

Αριθ. Η/2350 (10) 

Μεταβίβαση δικαιώματος υπογραφής «με εντολή Υφυπουργού» στους 

Ειδικούς Γραμματείς και στους Προϊσταμένους Διευθύνσεων και 

Τμημάτων της Κ.Υ. του ΥΠ.Ε.Π.Θ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 28 και 29 του Ν. 1558/1985 (ΦΕΚ 
137/Τ.Ά). 

2. Το Π.Δ. 147/1976 «περί Οργανισμού της Κ.Υ. του ΥΠ.Ε.Π.Θ.» 
(ΦΕΚ 56/Α'), όπως τροποποιήθηκε και ισχύει. 

3. Την απόφαση Η/9726/1986 των Υπουργών Προεδρίας της Κυ¬ 
βέρνησης, Οικονομικών και Εθνικής Παιδείας και Θρησκευμάτων «συ¬ 
γκρότησή διοικητικού.τομέα πρωτοβάθμιας και δευτεροβάθμιας εκπαί¬ 
δευσης και σύστασης θέσης Ειδικού Γραμματέα στο Υπουργείο Εθνικής 
Παιδείας και Θρησκευμάτων» (ΦΕΚ 871/Β’). 

4. Την απόφαση Η/8756/1988 των Υπουργών Προεδρίας της Κυ¬ 
βέρνησης, Οικονομικών και Εθνικής Παιδείας και Θρησκευμάτων «σύ¬ 
σταση ενιαίου διοικητικού τομέα ειδικής αγωγής και αντίστοιχης θέσης 
Ειδικού Γραμματέα στην Κ.Υ. του ΥΠ.Ε.Π.Θ.» (ΦΕΚ 928/Β’). 

5. Την αριθ. Η/186/1989 κοινή απόφαση του Πρωθυπουργού και 

του Υπουργού Εθνικής Παιδείας και Θρησκευμάτων «ανάθεση αρμοδιο¬ 
τήτων Υπουργού Εθνικής Παιδείας και Θρησκευμάτων στους Υφυπουρ¬ 
γούς Εθνικής Παιδείας και Θρησκευμάτων Νικόλαο Λεβογιάννη και 
Φίλιππο Πετσάλνικο» (ΦΕΚ 12/Β'), αποφασίζουμε: 

Άρθρο 1 

Υπηρεσίες αρμοδιότητας Ειδικών Γραμματέων 

1. Στον Ειδικό Γραμματέα που προΐσταται του διοικητικού τομέα 
Πρωτοβάθμιας και Δευτεροβάθμιας Εκπαίδευσης, στους Προϊσταμέ¬ 
νους των Δ/νσεων και Τμημάτων ή τους νόμιμους αναπληρωτές του 
μεταβιβάζουμε το δικαίωμα να υπογράφουν «με εντολή Υφυπουργού» 
αποφάσεις, πράξεις και γενικά κάθε είδους έγγραφα, που εκδίδονται 
σύμφωνα με τις κείμενες διατάξεις και αφορούν σε θέματα των ακόλου¬ 
θων υπηρεσιών της Κ.Υ. του ΥΠ.Ε.Π.Θ., που υπάγονται στον ενιαίο 
διοικητικό τομέα πρωτοβάθμιας και δευτεροβάθμιας εκπαίδευσης, σύμ¬ 
φωνα με την αριθ. Η/9726/1986 (ΦΕΚ 871/Β') κοινή απόφαση: 

α) Δ/νσης Σπουδών Πρωτοβάθμιας Εκπαίδευσης. 

β) Δ/νσης Σπουδών Δευτεροβάθμιας Εκπαίδευσης. 

γ) Δ/νσης Εφαρμογής Προγραμμάτων Σχολών Εκπαίδευσης Διδα¬ 
κτικού Προσωπικού. 

δ) Δ/νσης Προσωπικού Πρωτοβάθμιας Εκπαίδευσης. 

ε) Δ/νσης Προσωπικού Δευτεροβάθμιας Εκπαίδευσης. 

στ) Δ/νσης Προσωπικού Ετέρων Κλάδων Γενικής Εκπαίδευσης 
πλην Δ.Ε. και Μ.Ε. 

ζ) Δ/νσης Διοικητικών Υποθέσεων Πρωτοβάθμιας και Δευτεροβάθ¬ 
μιας . Εκπαίδευσης. 

η) Δ/νσης Ιδιωτικής Εκπαίδευσης. 

2. Στον Ειδικό Γραμματέα που προΐσταται του Διοικητικού Τομέα 
Ειδικής Αγωγής, στον προϊστάμενο της Διεύθυνσης και των Τμημάτων 
ή στους νόμιμους αναπληρωτές τους, μεταβιβάζουμε το δικαίωμα να 
υπογράφουν «με εντολή Υφυπουργού», αποφάσεις, πράξεις και γενικά 
κάθε είδους έγγραφα που εκδίδονται σύμφωνα με τις κείμενες διατάξεις 
και αφορούν σε θέματα της Διεύθυνσης Ειδικής Αγωγής, που υπάγεται 
στον ενιαίο διοικητικό τομέα ειδικής αγωγής, σύμφωνα με την αριθ. Η/ 
8756/1988 (ΦΕΚ 928/Β") κοινή 'απόφαση. 

Άρθρο 2 

Αρμοδιότητες Ειδικών Γραμματέων 

Οι Ειδικοί Γραμματείς έχουν το δικαίωμα να υπογράφουν «με εντολή 
Υφυπουργού» τα ακόλουθα θέματα, που αφορούν τις υπηρεσίες αρμοδιό- 
τητάς τους, σύμφωνα με τις διατάξεις του άρθρου 1 της απόφασης αυ- 

τής: 

1. Έκδοση εγκυκλίων και παροχή οδηγιών στις υπηρεσίες του 
Υπουργείου, καθώς και στα Ν.Π.Δ.Δ. που εποπτεύονται από αυτό, για 
τη μεθόδευση και το συντονισμό της κοινής δραστηριότητας αυτών, με 
σκοπό την αποτελεσματική υλοποίηση της κυβερνητικής πολιτικής και 
την εύρυθμη λειτουργία τους. 

2. Αποφάσεις και έγγραφα αρμοδιότητας συνυπογραφής περισσότε¬ 
ρων προϊσταμένων διευθύνσεων. 

3. Απαντήσεις σε αιτήματα με τα οποία ζητείται τροποποίηση ή συ¬ 
μπλήρωση των κειμένων διατάξεων. 

4. Απαντήσεις σε αναφορές πολιτών, συλλόγων κ.λπ., που στρέφο¬ 
νται κατά συγκεκριμένων υπηρεσιακών οργάνων. 

5. Ερωτήματα προς το Νομικό Σύμβουλο Διοίκησης. 

6. Προκηρύξεις διενέργειας διαγωνισμών προμηθειών και γενικά 
πράξεις και αποφάσεις έγκρισης προμηθειών από τον τακτικό προϋπο¬ 
λογισμό όταν το ποσό είναι ανώτερο από 30.000.001 και μέχρι 
100.000.000 δρχ. 

7. Αποφάσεις απευθείας ανάθεσης προμήθειας από τον τακτικό προϋ¬ 
πολογισμό, όταν γίνεται κατά παρέκκλιση' και για ποσό μέχρι 
5.000.000 δρχ. 

8. Έγκριση κοστολόγησης διδακτικών βιβλίων. 

9. Κατανομή πιστώσεων για πρόσληψη προσωρινών αναπληρω¬ 
τών. 

10. Εντολή διενέργειας διοικητικών εξετάσεων, επιθεωρήσεων και 
διαχειριστικών ελέγχων. 

11. Έκδοση καταλογιστικών πράξεων. 

12. Προαγωγές εκπαιδευτικών των σχολών εκπαίδευσης διδακτικού 
προσωπικού. 

13. Χορήγηση εκπαιδευτικών αδειών για το εσωτερικό και το εξωτε¬ 
ρικό. 


14. Χορήγηση άδειας χωρίς αποδοχές στους εκπαιδευτικούς σύμ¬ 
φωνα με τις διατάξεις του Ν. 1566/1985 (άρθρο 16, παρ. Ε'). 

15. Χορήγηση της απαιτουμένης κατά τις διατάξεις του άρθρου 10 
του Συντάγματος αδείοες. 

16. Ανάθεση διδασκαλίας στις ΣΕΛΜΕ, ΣΕΛΔΕ, σχολές εκπαίδευ¬ 
σης διδακτικού προσωπικού και Μ.Δ.Δ.Ε. 

17. Έγκριση υπερωριακής διδασκαλίας εκπαιδευτικών πάνω από 5 
μέχρι 10 ώρες την εβδομάδα. · 

18. Έγκριση μετακίνησης υπαλλήλων για εκτέλεση υπηρεσίας εκτός 
έδρας καθ’ υπέρβαση των ημερών που καθορίζονται κάθε φορά. 

19. Έγκριση μετακίνησης εκτός έδρας υπαλλήλων περιφερειακών 
υπηρεσιών και υπαλλήλων Ν.Π.Δ.Δ., περιλαμβανομένων και των υπη- 
ρετούντων σε ελληνικά σχολεία και εκπαιδευτικές υπηρεσίες του εξωτε¬ 
ρικού. 

20. Έγκριση συμμετοχής εκπροσώπων του ΥΠ.Ε.Π.Θ. σε συλλο¬ 
γικά όργανα υπηρεσιών ή Ν.Π.Δ.Δ. αρμοδιότητας άλλων Υπουρ¬ 
γείων. 

21. Ορισμός υπαλλήλων ως εκπροσώπων σε συλλογικά όργανα άλ¬ 
λων υπηρεσιών και Ν.Π.Δ.Δ. 

22. Ορισμός υπαλλήλων για την εποπτεία των εξετάσεων στα ιδιω¬ 
τικά σχολεία. ’ 

23. Συγκρότηση επιτροπών για διενέργεια διαγωνισμού για μετεκ¬ 
παίδευση στο Μ.Δ.Δ.Ε. και αντιμετώπιση θεμάτων πρόσκλησης, επιλο¬ 
γής και φοίτησης. 

24. Σύσταση και συγκρότηση επιτροπών και ομάδων εργασίας. 

25. Έγκριση παρέκκλισης από τα προγράμματα διδασκαλίας. 

26. Καθορισμός προϋποθέσεων διενέργειας εξετάσεων. 

27. Έγκριση διενέργειας κατατακτήριων εξετάσεων. 

28. Έγκριση κατάταξης μαθητών. 

29. Έγκριση μετεγγραφών και εκπρόθεσμων εγγραφών και επιβο¬ 
λής ποινών μαθητών. 

30. Έγκριση μετεγγραφών και διακοπής φοίτησης στις ΣΕΛΜΕ, 
ΣΕΛΔΕ και τα Διδασκαλεία. 

31. Έγκριση μαθητικών και σπουδαστικών εκδρομών στο εξωτε¬ 
ρικό. 

32. Έγκριση συμμετοχής σχολείων σε εκδηλώσεις διενέργειας ερά¬ 
νου, ομιλιών και λοιπών εκδηλώσεων. 

33. Χορήγηση άδειας για διεξαγωγή έρευνας σε σχολεία και σχολές 
από πρόσωπα εξωσχολικά. 

34. Θέματα οργάνωσης και λειτουργίας σχολικών βιβλιοθηκών. 

35. Ρύθμιση θεμάτων μαθητικής μέριμνας και σχολικών κυλικείων. 

36. Έγκριση λειτουργίας παραρτημάτων των σχολείων και αναστο¬ 
λής λειτουργίας τους. 

37. Αναστολή λειτουργίας σχολείων. 

38. Χορήγηση βιβλίων στους σπουδαστές των σχολών εκπαίδευσης 
διδακτικού προσωπικού. 

39. Απονομή ηθικών αμοιβών και βραβεύσεων. 

40. Έγκριση μορφωτικών ανταλλαγών μαθητών και σπουδαστών 
και συμμετοχής τους σε διεθνείς εκδηλώσεις. 

41. Έγκριση φιλοξενίας ελληνοπαίδων εξωτερικού. 

42. Έγκριση προγραμμάτων φιλοξενίας και σεμιναρίων επιμόρφω¬ 
σης ομογενών εκπαιδευτικών και αποσπωμένων ή αποσπασμένων εκ¬ 
παιδευτικών στο εξωτερικό, μετά την κατ’ αρχήν έγκριση πραγματο¬ 
ποίησης του σεμιναρίου. 

43. Αποστολή ή έγκριση αποστολής ή μετάβασης στο εξωτερικό 
υπαλλήλων, σε εκτέλεση μορφωτικών ανταλλαγών με βάση διμερείς 
συμβάσεις. 

44. Έγκριση συμμετοχής σε συνέδρια, σεμινάρια και εκπαιδευτικά 
προγράμματα εσωτερικού. 

Άρθρο 3 

Αρμοδιότητες προϊσταμένων Διευθύνσεων 

1. Εγκύκλιοι παροχής διευκρινιστικών οδηγιών για την εφαρμογή 
των κειμένων διατάξεων^ 

2. Παροχή πληροφοριών σε ιδρύματα, οργανισμούς και ιδιώτες εσω¬ 
τερικού ή εξωτερικού για το εκπαιδευτικό σύστημα και ζήτηση αντίστοι¬ 
χων πληροφοριών. 

3. Παροχή πληροφοριακών στοιχείων και γνώμης προς το Σ.τ.Ε., το 
Ελεγκτικό Συνέδριο, το Νομικό Σύμβουλο Διοίκησης, τα Πολιτικά, 
Ποινικά και Διοικητικά Δικαστήρια. 

4. Προκηρύξεις διενέργειας διαγωνισμών προμηθειών και γενικά 
πράξεις και αποφάσεις έγκρισης προμηθειών από τον τακτικό προϋπο¬ 
λογισμό, όταν το ποσό είναι μέχρι 30.000.000 δρχ. 

5. Έγγραφα για θέματα σπουδαστικά και μαθητικά που ρυθμίζονται 
από τις κείμενες διατάξεις. 

6. Χορήγηση αντιγράφων των εγγράφων με εμπιστευτικό περιεχό¬ 
μενο ή που αφορούν προσωπικά θέματα και ζητούνται από τρίτους. 

7. Έγγραφα προς αρμόδια υπηρεσιακά συμβούλια για την κατάρτιση 
πινάκων προϊσταμένων διευθύνσεων και γραφείων εκπαίδευσης και 
γραφείων φυσικής αγωγής και διευθυντών σχολικών μονάδων και σχο¬ 
λικών εργαστηριακών κέντρων. 

8. Διαβίβαση προς τα αρμόδια υπηρεσιακά συμβούλια αιτήσεων και 
λοιπών στοιχείων για θέματα επιλογής, τοποθέτησης και μετάθεσης 
σχολικών συμβούλων εκπαίδευσης και προϊσταμένων διευθύνσεων και 
γραφείων εκπαίδευσης, καθώς και γραφείων φυσικής αγωγής. 

9. Ερωτήματα προς τα αρμόδια υπηρεσιακά συμβούλια για θέματα 
διορισμού, μετάταξης, μετάθεσης και γενικά υπηρεσιακής κατάστασης 
υπαλλήλων. 

10. Υπογραφή κάθε είδους συμβάσεων προμηθειών, για τις οποίες 
έχει εκδοθεί σχετική απόφαση. 

11. Υπογραφή συμβάσεων πρόσληψης προσωπικού με σχέση εργα¬ 
σίας ιδιωτικού δικαίου. 

12. Μονιμοποίηση υπαλλήλων. 

13. Προαγωγή, κατάταξη και ένταξη υπαλλήλων. 

14. Χορήγηση μισθολογικών κλιμακίων, επιδομάτων και προσυαξή- 
σεων στο κάθε φύσης και σχέσης προσωπικό. 

15. Χορήγηση κανονικών και αναρρωτικών αδειών στους σχολικούς 
συμβούλους εκπαίδευσης. 

16. Χορήγηση άδειας άσκησης ιδιωτικού έργου με αμοιβή. 

17. Πιστοποίηση υπηρεσίας εκπαιδευτικών σε ελληνικά σχολεία 
εξωτερικού. 

18. Οικονομική απόσπαση υπαλλήλων. 

19. Απονομή βαθμού και μισθού στους αιρετούς εκπροσώπους των 
Κεντρικών Υπηρεσιακών Συμβουλίων Α/θμιας και Β/θμιας Εκπαίδευ¬ 
σης. 

20. Έγγραφα που αφορούν τροποποίηση και λοιπά θέματα της σει¬ 
ράς επετηρίδων διοριστέων εκπαιδευτικών. 

21. Μετακίνηση των υπαλλήλων μέσα στην ίδια Διεύθυνση, εκτός 
από τους προϊσταμένους των τμημάτων και γραφείων. 

22. Έγκριση μετακίνησης στο εξωτερικό με άλλες αεροπορικές εται¬ 
ρείες εκτός από την «Ολυμπιακή Α.Ε.». 

23. Αποδοχή παραίτησης υπαλλήλων. 

24. Απόλυση υπαλλήλων λόγω τριακονταπενταετίας και ορίου ηλι¬ 
κίας. 

25. Κατανομή εξοπλισμού στις σχολικές μονάδες. 

26. Έγκριση πινάκων εξοπλισμού εργαστηρίων ιδιωτικών τεχνικών 
και επαγγελματικών σχολικών μονάδων. 

27. Έγκριση παρακολούθησης από τους μαθητές θεατρικών παρα¬ 
στάσεων και κινηματογραφικών ταινιών. 

28. Έγγραφα για την αντιμετώπιση θεμάτων στέγασης και συστέ- 
γασης σχολικών μονάδων. 

29. Έγκριση μαθητικών εκδρομών στο εσωτερικό. 

30. Αναγνώριση ισοτιμίας τίτλων σπουδών. 

31. Αναγνώριση ισοτιμίας σχολείων εξωτερικού προς τα αντίστοιχα 
του εσωτερικού. 

32. Σύσταση και συγκρότηση συνεργείων υπερωριακής απασχόλη¬ 
σης. 

33. Συγκρότηση και ορισμός μελών επιτροπών εκκαθάρισης των αρ¬ 
χείων της διεύθυνσης και του προσωπικού μητρώου των υπαλλήλων 
αρμοδιότητας της διεύθυνσης. 

34. Χορήγηση άδειας εργασίας σε (αλλοδαπούς. 

35. Έγκριση πρόσληψης αλλοδαπών σε φροντιστήρια ή ιδιωτικά 
σχολεία. 

36. Χορήγηση άδειας οικοδιδασκαλίας. 


37. Χορήγηση άδειας επάρκειας διδασκαλίας ξένων γλωσσών. 

38. Θέματα μίσθωσης αυτοκινήτων δημόσιας χρήσης. 

Άρθρο 4 

Αρμοδιότητες προϊσταμένων τμημάτων 

1. Απαντήσεις σε υπηρεσίες, αναφορές πολιτών συλλόγων, κ.λ.π. για 
θέματα που αντιμετωπίζονται με σαφείς διατάξεις. 

2. Έγγραφα παροχής στοιχείων ή πληροφοριών σε άλλες υπηρεσίες, 
αρχές και συλλογικά όργανα για την ολοκλήρωση υποθέσεων. 

3. Έγγραφα με τα οποία ζητούνται στοιχεία για την ολοκλήρωση 
υποθέσεων. 

4. Υπόμνηση εγγράφων που έχουν εκδοθεί από ανώτερα ιεραρχικά 
όργανα. 

5. Κοινοποίηση ή γνωστοποίηση Π.Δ., εγκυκλίων, αποφάσεων και 
λοιπών εγγράφων. 

6. Διαβιβαστικά έγγραφα προς το Σ.τ.Ε. και το Π.Ι. για την παροχή 
γνωμοδοτήσεων. 

7. Διαβιβαστικά έγγραφα προς άλλες υπηρεσίες, αρχές και συλλο¬ 
γικά όργανα, 

8. Διαβιβαστικά έγγραφα ή εντολές προς το Εθνικό Τυπογραφείο για 

τη δημοσίευση Π.Δ. αποφάσεων, λοιπών πράξεων και για τη διόρθωση 
σφαλμάτων. ' 

9. Διαβιβαστικά έγγραφα προς τον ημερήσιο ή περιοδικό τύπο για τη 
δημοσίευση προκηρύξεων ή περιλήψεων. 

10. Χορήγηση αντιγράφων εγγράφων και στοιχείων που δεν είναι 
εμπιστευτικού περιεχομένου σύμφωνα με τις διατάξεις του Ν. 1599/ 
1986. 

11. Χορήγηση βεβαιώσεων σε ιδιώτες, με βάση τα στοιχεία που 
υπάρχουν στην υπηρεσία, περιλαμβανομένων και των βεβαιώσεων για 
τη λειτουργία σχολών ή σχολείων στην Ελλάδα. 

12. Επικύρωση υπογραφής των προϊσταμένων των περιφερειακών 
υπηρεσιών και Ν.Π.Δ.Δ. αρμοδιότητας ΥΠ.Ε.Π.Θ. 

13. Επικύρωση των αντιγράφων των εξερχόμενων εγγράφων. Η αρ¬ 
μοδιότητα αυτή ασκείται από τον προϊστάμενο του τμήματος που εκδί¬ 
δει το έγγραφο ή από τους προϊσταμένους των τμημάτων πρωτοκόλλου 
και διεκπεραίωσης και αρχείων της διεύθυνσης διοικητικού της Κ.Υ. 
του ΥΠΕΠΘ ή από υπαλλήλους που υπηρετούν σε όλα τα παραπάνω 
τμήματα με βαθμό Α’. 

14. Επισημείωσεις για τη θέση εγγράφων στο αρχείο. 

15. Έγγραφα για ατελή εισαγωγή εξοπλιστικών μέσων και οργά¬ 
νων. 

16. Θεώρηση πινάκων μισθωμάτων. 

17. Κοινοποίηση διορισμών. 

18. Βεβαίωση ανάληψης υπηρεσίας υπαλλήλων. 

19. Κοινοποίηση πινάκων προακτέων και ονομαστικών καταστά¬ 
σεων υπαλλήλων. 

20. Αποστολή στοιχείων προς τα υπηρεσιακά συμβούλια και άλλα 
συλλογικά όργανα αρμοδιότητας ΥΠ.Ε.Π.Θ. 

21. Διαβίβαση ενστάσεων προς τα υπηρεσιακά συμβούλια. 

22. Αλλαγή επωνύμου υπαλλήλων. 

23. Έγκριση καταβολής νοσηλειών. 

24. Χορήγηση αδειών κύησης και λοχείας. 

25. Βεβαιώσεις για τη μη υπέρβαση των επιτρεπόμενων ημερών κί¬ 
νησης εκτός έδρας. 

26. Θέματα έκδοσης, ανανέωσης και επέκτασης διαβατηρίων. 

27. Έγγραφα προς τα ασφαλιστικά ταμεία για επιστροφή κρατή¬ 
σεων, που καταβλήθηκαν αχρεωστήτως. 

28. Αποστολή στην υπηρεσία συντάξεων των δικαιολογητικών συ- 
νταξιοδότησης υπαλλήλων. 

29. Αποστολή βιβλίων στο Π.Ι. για κρίση 

30. Καθορισμός αντιστοιχίας τάξεων για μετεγγραφή σε ελληνικό 
σχολείο μαθητών ξένων σχολείων εξωτερικού και εσωτερικού. 

31. Ερωτήματα και παραπομπές υπαλλήλων στις αρμόδιες υγειονο¬ 
μικές επιτροπές. 

32. Ερωτήματα προς τα αρμόδια συλλογικά όργανα για τη χορή¬ 
γηση ισοτιμίας τίτλου σπουδών. 

33. Θεώρηση τίτλων σπουδών. 

34. Έγγραφα προς εκμισθωτές για θέματα συντήρησης κτιριακών 
και λοιπών εγκαταστάσεων ή αποκατάστασης φθορών και ζημιών. 

35. Έγγραφα προς ΔΕΗ, ΟΤΕ και ΕΥΔΑΠ για νέες εγκαταταστά- 

σεις ή αποκατάσταση βλαβών. . 

36. Έγκριση κίνησης κρατικών αυτοκινήτων εντός έδρας. 

37. Προτάσεις προς το ΐπουργείο Προεδρίας της Κυβέρνησης για τη 
μετακίνηση εκτός έδρας κρατικών αυτοκινήτων. 

Άρθρο 5 
Κοινές διατάξεις 

1. Αν δεν υπάρχει Ειδικός Γραμματέας ή απουσιάζει, οι αντίστοιχες 
αρμοδιότητές του ασκούνται από το Γενικό Γραμματέα. 

Αν δεν υπάρχει Γενικός Γραμματέας ή απουσιάζει οι αρμοδιότητές 
του ασκούνται από τον Υφυπουργό. 

2. Αν κωλύεται ή απουσιάζει ο προϊστάμενος της διεύθυνσης και ο νό¬ 
μιμος αναπληρωτής του, οι αρμοδιότητές του ασκούνται από τον προϊ¬ 
στάμενο του καθ’ ύλη αρμόδιου τμήματος. 

3. Αν κωλύεται ή απουσιάζει ο προϊστάμενος τμήματος και ο νόμιμος 
αναπληρωτής του, οι αρμοδιότητές του ασκούνται από τον προϊστάμενο 
της διεύθυνσης. 

4. Το αρμόδιο ανώτερο ιεραρχικά όργανο, μπορεί, κατά την κρίση 
του, να ζητά από το. αρμόδιο κατώτερο ιεραρχικά όργανο αν του προ¬ 
σκομίζει για υπογραφή έγγραφα, αποφάσεις κλπ., αν αυτό επιβάλλεται 
από ειδικούς λόγους. 


5. Το αρμόδιο όργανο μπορεί σε εξαιρετικές περιπτώσεις να προσκο¬ 
μίζει για υπογραφή στο ανώτερο ιεραρχικά όργανο, έγγραφα, αποφά¬ 
σεις κλπ., με αιτιολογημένη επισημείωσή του στο έγγραφο. 

6. Το δικαίωμα υπογραφής για θέματα που αναφέρονται στην από¬ 
φαση αυτή, ασκείται, εφόσον από την ισχύουσα νομοθεσία προβλέπεται 
ότι η αρμοδιότητα στα θέματα αυτά ανήκει στην Κ.Υ. του ΥΠΕΠΘ, δί¬ 
χως να θίγονται οι αρμοδιότητες των περιφερειακών υπηρεσιών και 
ΝΠΔΔ για τα ίδια θέματα. 

7. Όπου στην απόφαση αυτή αναφέρεται ο όρος «υπάλληλοι», νοού¬ 
νται οι με οποιαδήποτε σχέση εργασίας υπάλληλοι του δημοσίου και οι 
εκπαιδευτικοί όλων των βαθμιδών εκπαίδευσης. 

8. Απόφαση, πράξη ή έγγραφο, οποιασδήποτε υπηρεσίας, που συνε¬ 
πάγεται οικονομική επιβάρυνση προσυπογράφεται και από τον προϊστά¬ 
μενο του αρμόδιου τμήματος της διεύθυνσης οικονομικών υποθέσεων 
(Δ.Ο.Υ.), πριν από την τελική υπογραφή του αρμόδιου οργάνου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 22 Μαρτίου 1989 

Ο ΥΦΥΠΟΥΡΓΟΣ 

ΝΙΚΟΛΑΟΣ ΛΕΒΟΓΙΑΝΝΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



